cyanic-selkie/wikianc huggingface dataset:
Ռուսական պետական թանգարան
Շենք և տարածք
Պալատը կոչվել է սեփականատեր բարոններ, հետագայում  կոմսեր Ստրոգանովների անվամբ։ Շինարարությունը սկսվել է 1738-1743 թվականներին ճարտարապետ Մ. Գ. Զեմցովի ղեկավարությամբ։ 1753-1760 թվականներին վերակառուցվել է ճարտարապետ Ֆ. Բ. Ռաստրելիի կողմից։ 1918 թվականին ազգայնացվել է, 1919 թվականին բացվել է «Նախկին Ստրոգանովների տուն թանգարանը», 1925-1930 թթ. եղել է Պետական Էրմիտաժի մասնաճյուղը, 1931-1988 թթ. հանձնվել է տարբեր վարձակալ կազմակերպությունների։ Լենխորհրդի քաղգործկոմի որոշմամբ (No. 248,  04.04.1988) 1988 թվականին պալատը հանձնվել է Ռուսական թանգարանին։ Ընդհանուր մակերեսը կազմում է 5434  քառակուսի մետր։
Ռուսաստանի առաջին հուշահամալիր թանգարան հուշարձանը։ Կառուցվել է 1703 թվականի մայիսի 24-ից մինչև 26 –ը անհայտ  շինարար հյուսների կողմից, սոճու փայտից  շվեդական փայտե տան ոճով։  Սանկտ Պետերբուրգի ամենահին շինությունն է։ Պետրովյան ժամանակի փաստաթղթերում այն կոչվել է «Պյոտր I-ի նախնական պալատ» կամ «Կարմիր փայտաշեն տուն»։ 1723 թվականին Կայսր Պյոտր I-ի հրամանով ճարտարապետ  Դ. Տրեզինին կառուցել է շինության պաշտպանական պատկերասրահ։ 1844 թվականին ճարտարապետ Ռ. Կուզմինի կողմից պաշտպանական պատկերասրահը փոխարինվեց պատուհաններով աղյուսե շինությամբ։ 1889 թվականին Կայսր Ալեքսանդր III-ի հրամանով պաշտպանական պատկերասրահի հյուսիսային և հարավային կողմերից ճարտարապետ  Ն. Սալկոյի ղեկավարությամբ կցակառուցվեցին  նախամուտքեր։ Շինությունը պահպանվել է մինչև մեր օրերը, գտնվում է Պետրովյան առափնյա փողոցում և զբաղեցնում է  241,9  քառակուսի մետր տարածք։
ՌԴ կառավարության 16.12.2002 թվականի   № 1772-ռ կարգադրությամբ  Պետական Ռուսական թանգարան համալիրին, «Ամառային այգի և Պյոտր I-ի պալատ թանգարան» պետական հաստատությանը և նրա կազմի մեջ մտնող օբյեկտներին շնորհվել է պատմական և մշակութային ժառանգության  դաշնային (համառուսական)  նշանակության օբյեկտի կարգավիճակ։ 2004 թվականին ընդգրկվում է Ռուսական թանգարանի կազմի մեջ  ( «Ամառային այգի և Պյոտր I-ի պալատ թանգարան» պետական հաստատության լուծարման մասին Սանկտ Պետերբուրգի վարչակազմի  29.09.2003 թվականի No. 2270-ռա կարգադրություն)։ Իր մեջ ընդգրկում է այգու տարածքը, մարմարյա քանդակների հավաքածուն ( պահպանվող 92 միավոր), Պյոտր I-ի Ամառային պալատը, Թեյի և Սուրճի տնակները։
Գտնվում է Ամառային այգում, կառուցվել է ճարտարապետ Դ. Տրեզինի կողմից 1710-1712 թվականներին։ Համարվում է Սանկտ Պետերբուրգի ճարտարապետության ամենահին հուշարձաններից մեկը։ Շինության ճակատային մասի հոյակերտ քանդակների ստեղծմանը մասնակցել են ճարտարապետներ և քանդակագործներ Ա. Շլյուտերը, Գ. Ի. Մատարնովին և ուրիշներ։ Ներքին հարդարման և նկարազարդման  աշխատանքները կատարվել են ռուս նկարիչներ Ա. Զախարովի, Ի. Զավարզինի և  Ֆ. Մատվեևի կողմից։ Շինության մակերեսը կազմում է 411,1 մ2, ընդհանուր հրապարակը` 675,9 մ2։
Գտնվում է Ամառային այգում, կառուցվել է 1826 թվականին ճարտարապետ  Կ. Ռոսիի կողմից։ Ճակատային մասի և ներսի կողմի ծեփածո զարդանախշերը կատարվել են քանդակագործ Վ. Դեմուտ –Մալինովսկու էսքիզներով։ Շինության ընդհանուր մակերեսը կազմում է 166,3 քմ։
Գտնվում է Ամառային այգում, կառուցվել է 1827 թվականին ճարտարապետ Լ. Շարկեմանի նախագծով։ Փայտե պատերի դրվագները, որ նմանեցվել են  քարե շարվածքի կատարվել են քանդակագործ Վ. Դեմուտ –Մալինովսկու կողմից։ Շինության ընդհանուր մակերեսը կազմում է 162,8 քմ։
Կոչվել է Միխայլովյան պալատի սեփականատեր Մեծ Իշխան Միխայիլ Պավլովիչի անունով 1820-ական թվականներին։ Առաջին նախագիծը թվագրվում է 1716 թվականով։   1917-1998 թվականներին գտնվել է  Այգե-պուրակային պետական ձեռնարկության  հաշվեկշռում։  1998 թվականին հանձնվել է Ռուսական թանգարանին։ Ընդհանուր տարածքը  կազմում է 8,7 հեկտար։
Պատմականորեն համարվում է Միխայլովսկու (Ինժեներական) ամրոցի ճարտարապետական անսամբլի մի մասը։ 1917-1998 թվականներին գտնվել է Այգե-պուրակային պետական ձեռնարկության տնտեսության  հաշվեկշռում։ 1998 թվականին հանձնվել է Ռուսական թանգարանին  (Սանկտ-Պետերբուրգի ՔԳԿԱ-ի 05.06.1998 թվականի № 714 կարգադրություն)։ 2002-2003 թվականներին իրականացվել է Միխայլովսկու  ամրոցի այգու ռեստավրացիա։  Ինժեներական այգու տարածքը կազմում է  1,63 հեկտար, իսկ Միխայլովսկու ամրոցի այգու տարածքը 1,28 հեկտար։
Կառուցվել են ամրոցի հետ միաժամանակ, 1797-1801 թվականներին ճարտարապետ Վ. Բրեննի նախագծով։ Ընդգրկված է Միխայկովսկու ամրոցի ճարտարապետական անսամբլի կազմի մեջ։  2001 թվականին հանձնվել է Ռուսական պետական  թանգարանին,  ՌԴ  Պետական  ունեցվածքի հարաբերությունների նախարարության 07.06.2001 թվականի  No. 1623-ռ կարգադրության հիման վրա։ 2005-2013 թվականներին իրականացվել է Արևմտյան և Արևելյան պահականոց-տաղավարների կապիտալ վերականգնում։   Պահականոց-տաղավարների ընդհանուր մակերեսը կազմում է  3138,3 քառակուսի մետր։
Կառուցվել է 1756 թվականին,  1830-ական թվականներին այն ձեռք է բերվել կոմսուհի Ս. Ստրոգանովայի կողմից, ճարտարապետ   Պ. Սադովնիկովի կողմից կառուցվել է վերնաշենք և իրականացվել շինության վերակառուցում։ 1830-1918 -ական թվականներին  եղել է  Ստրոգանովների ընտանիքի եկամտային տունը։ 1918 թվականին  հանձնվել է Պետրոգրադի կոմունալ տնտեսության  նահանգային բաժնին։ Ոչ բնակելի շինությունների մի մասը զբաղեցնում են վարձակալները։ 2000-2001 թվականներին  հանձնվել է Ռուսական թանգարանին  անհատույց օգտագործման։ 2006 թվականին  տունը տարաբնակեցվել է, Ռուսական թանգարանին  է պատկանում 705,6  քառակուսի մետր  մակերեսով  ոչ բնակելի տարածք։ 2007-2010 թվականներին իրականացվել է շինության վերակառուցում։
Փայտյա երկհարկանի շինություն, XIX դարի ճարտարապետական  հուշարձան։  Կառուցվել է ճարտարապետ Կ. Ռոսիի նախագծով 1834 թվականին կեղծգոթական ոճով։ 1995 թվականին հանձնվել է Պետական Ռուսական թանգարանին օպերատիվ կառավարման, իսկ  1996 թվականից անժամկետ օգտագործման։ 2005-2006 թվականներին իրականացվել է տաղավարի ճակատային մասի ռեստավրացիա։ 2008-2009 թվականներին ավարտվել է առաջին և երկրորդ հարկերի ներքին հարդարման և ռեստավրացիայի աշխատանքները վերականգնելով նաև գեղանկարչական հարդարանքը։ «Ֆերմա»  տաղավարի ընդհանուր մակերեսը կազմում է  291  քառակուսի մետր։
Կառուցվածք
Ռուսական թանգարանի կառուցվածքում  կան հետևյալ բաժինները `
Գիտական և կրթական գործունեություն
Այն ներառում է Ռուսական թանգարանում պահվող գլխավոր կատալոգի և այլ գիտա- հանրամատչելի աշխատանքների պատրաստումն ու հրապարակումը։  Գիտական աշխատանքների արդյունքներին և նշանակալի ամսաթվերին նվիրված ցուցահանդեսների, գիտական կոնֆերանսների և սեմինարների անցկացումը։
Ռուսական թանգարանի հավաքածուների ժամանակավոր ցուցադրություններ, որոնք նախապատրաստվել են այլ թանգարանների հետ համատեղ, կամ կազմակերպվել են այլ երկրների հետ մշակութային փոխանակման կարգով։ Ցուցահանդեսների գիտական կատալոգների հրատարակում։ Այլ թանգարանների և գործընկերների հետ գիտական ստաժավորման, սեմինարների և փորձի փոխանակման միջոցառումների անցկացում։ Էքսկուրսիաների և դասախոսությունների կազմակերպման համակարգում, հատուկ դասընթացների կազմակերպում դպրոցականների համար, խմբակներում և ստուդիաներում։
Մալագա, Իսպանիա
2015 թվականի մարտի 25-ին Մալագա  (Իսպանիա) քաղաքում բացվեց Ռուսական թանգարանի առաջին եվրոպական մշակութա-ցուցահանդեսային կենտրոնը (մասնաճյուղ), որի ստեղծման պայմանագիրը կնքվել էր 2014 թվականի մայիսին Ռուսական թանգարանի և Մալագայի քաղաքապետի միջև։ Ռուսական թանգարանի մշակութա-ցուցահանդեսային կենտրոնը գտնվում է նախկին ծխախոտի գործարանի  «Տաբակալերի» ցուցահանդեսային կենտրոնի շենքում։ Հատկացված շինությունների ընդհանուր մակերեսը կազմում է 2300 մ2։ Հատուկ կենտրոնի բացման համար իրականացվեց վերակառուցում և երկրորդ հարկի վերազինում։  Ռուսական թանգարանի Մալագայի  մշակութա-ցուցահանդեսային կենտրոնի կազմի մեջ  մտնում են,  մի քանի ցուցահանդեսային սրահներ, ցուցանմուշների մոնտաժի և ռեստավրացիայի շինություններ, դիտասրահներ, սրճարան, խանութներ, ինչպես նաև  «Էլեկտրոնային Ռուսական թանգարան (Վիրտուալ  մասնաճյուղ)», որը նորագույն էլեկտրոնային տեխնոլոգիաներով հագեցած կրթկան լուսավորչական համալիր է։ Մասնաճյուղի աշխատանքների կազմակերպման շրջանակներում տարեկան նախատեսվում է անցկացնել երեք ցուցահանդեսներ, մեկը «մշտական» (մինչև  9 ամիս) և երկու ժամանակավոր (յուրաքանչյուրն առավելագույնը 6 ամիս տևողությամբ)։ Ռուսական թանգարանի մասնաճյուղի Մալագայում հայտնվելը պատահական չէր։ Կոստա-դել-Սոլի ափամերձ  այս խոշորագույն զբոսաշրջային կենտրոնում է բնակվում երկրի ամենամեծ ռուսական համայնքը։
«Ռուսական թանգարան, վիրտուալ մասնաճյուղ»
Ռուսական թանգարանի լայնածավալ կրթական լուսավորչական աշխատանքների շրջանակներում ռուսական կերպարվեստի ազգային արժեքներն ավելի մեծ լսարանի ներկայացնելու նպատակով օգտագործվում են ժամանակակից համակարգչային տեխնոլոգիաները։  Ռուսական թանգարանի հետ  մշակութային և կրթական համագործակցության շրջանակներում, ստեղծվում են թանգարանի վիրտուալ մասնաճյուղեր, որոնք թանգարանի հավաքածուները ներկայացնում են  թվային ձևաչափով և իրականացնում ակտիվ  լուսավորչական աշխատանք։ 2003 թվականից «Ռուսական թանգարանի վիրտուալ մասնաճյուղեր»-ի տեղեկատվական կրթական կենտրոններ են բացվում Ռուսաստանի տարբեր տարածաշրջաններում, ինչպես նաև մերձավոր և հեռակա արտասահմանում։
Գիտական գրադարան
Թանգարանը ունի գիտական գրադարան, որի ֆոնդերը կազմում են 170 հազար միավոր։ Գրադարանը գտնվում է Միխայլովսկի պալատի կենտրոնական մասում։ Նրա գրական հավաքածուն ընդգրկում է իշխան Գրիգորի Գագարինի, Սերգեյ Գագարինի, Ռեյտերնի, Սուվորինի, Սերգեյ Մակովսկու, Ալեքսանդր Բենուայի և մյուսների հազվագյուտ հրատարակությունները և գրքային ժողովածուները ։ Գրադարանի կառուցվածքի մեջ մտնում են` 1978 թվականին գրադարանում ստեղծվել է հազվագյուտ գրքերի սեկտոր, որտեղ ներկայումս հաշվառված է շուրջ  7000 օրինակ ։
«Ռուսական թանգարանի բարեկամներ»
«Ռուսական թանգարանի բարեկամներ» միջազգային ընկերությունը հիմնադրվել է 1997 թ-ի մարտի 19-ին։ Ներկայումս ընկերությունում հաշվառված են 400 մարդ, 85 ընկերություն և կազմակերպություն։  «Ռուսական թանգարանի բարեկամներ»  ընկերությունը միավորում է նրանց, ովքեր թանգարանին ցուցաբերում են ֆինանսական, տեխնիկական և կազմակերպական օգնություն։  Ֆոնդի հոգաբարձուների խորհրդի կազմում ընդգրկված են`
Ֆոնդի Հոգաբարձուների Խորհրդի կազմի մեջ մտնում են`
Ֆիլմագրություն
Ռուսական թանգարանը ստեղծել է մի շարք ֆիլմեր`
(4442) Գարսիա
(4442) Գարսիա (Garcia), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 14-ին Սփեյսուոչ ծրագրի կողմից Կիթ Պիկում ։
Միջին հեռավորությունը Արեգակից կազմում է 3,011262 ա. մ., առավելագույնը մոտենում է 2,2816 ա. մ. հեռավորության վրա և հեռանում 3,7409 ա. մ. ։ Արեգակի շուրջ մեկ ամբողջական պտույտ է կատարում 1908,63 երկրային օրվա ընթացքում, իր ուղեծրով շարժվելով միջինում 0,188617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,1° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նյար Շոր
Նյար Շոր (Няр-Шор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Պուրգա գետի ձախ ափին՝ 18 կմ հեռավորության վրա։ Գետի երկարությունը կազմում է 10 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Կարեննո
Բնակչությունը կազմում է 1456 մարդ (2004 թվականի տվյալներով), բնակչության խտությունը կազմում է՝ 208 մարդ/կմ²։ Տարածքը՝ 7 կմ²։ Փոստային ինդեքս՝ 23802: Հեռախոսային կոդ՝ 0341.
Արտաքին հղումներ
Կատեգորիա:Իտալիայի քաղաքներ
Զավոդսկոյ (քաղաքատիպ ավան, Վլադիկավկազ քաղաքային օկրուգ)
Զավոդսկոյ (Заводской), քաղաքատիպ ավան Ռուսաստանի Հյուսիսային Օսիա-Ալանիա հանրապետության Վլադիկավկազ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 15546 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Հյուսիսային Օսիա-Ալանիա հանրապետության Վլադիկավկազ քաղաքային օկրուգի բնակավայրեր
Կզըլեն
Կզըլեն, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Տես նաև
Կատեգորիա:Օսմանյան կայսրության հայաբնակ գյուղեր
Գրիգոր Ուստա
Գրիգոր Ուստա (ծննդյան և մահվան թվականներն անհտհայտ է), XVII դարի հայ ճարտարապետ։ Ըստ շինարարական արձանագրության պահպանված բեկորի, Գրիգոր Ուստան «ջուղեցի Սրապիոնի որդին» է։ 1642-ին կառուցել է Երևանի Կաթողիկեի արևմտյան կողմին կից եռանավ ժամատունը («ժողովրդաբան», այժմ քանդված), որի համար բեմ է ծառայել հին եկեղեցին։
Ծանոթագրություններ
Կատեգորիա:Միջնադարյան հայ ճարտարապետներ
Լասիոգլոսում
Լասիոգլոսում (Lasioglossum ), մեղուների ընտանիքի ամենախոշոր տեսակը։ Հայտնի է շուրջ 1750 տեսակ։
Կատեգորիա:Մեղուներ
Ուղվալի
Ուղվալի (უღვალი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Գայոկ (գյուղ, Սումիի շրջան)
Գայոկ (Гайок), գյուղ Ուկրաինայի Սումիի մարզի Սումիի շրջանում։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
PubMed Identifier
PubMed Identifier կամ PubMed Unique Identifier՝ յուրօրինակ թիվ է, որով համարակալվում են PubMed կայքէջում տեղադրված բնական և կենսաբանա-բժշկական գիտությունների վերաբերյալ ամսագրերում լույս տեսած հոդվածները )։ 2010 թվականի փետրվար ամսվա դրությամբ գոյություն ունի ավելի քան 20.200.000 համարակալված հոդված ։
Արտաքին հղումներ
Կատեգորիա:Ինդենտիֆիկատորներ
Արշակ Զուրաբով
Արշակ Գերասիմի Զուրաբով, հայազգի հեղափոխական գործիչ։
Սովորել է Խարկովի տեխնոլոգիական և Պետերբուրգի անտառտնտեսության ինստիտուտներում, սակայն երկու տեղից էլ հեռացվել է։
Ընտրվել է Ռուսաստանի 2-րդ Դումայի անդամ (առաջադրվել է Թիֆլիսի քաղաքային ընտրողների համագումարի կողմից) և եղել է Սոցիալ-դեմոկրատական խմբակցության անդամ։
Սան Ֆերդինանդո
Սան Ֆերդինանդո (San Ferdinando), քաղաք Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Ջոյա Տաուրո, Ռոզառնո համայնքներին ։
Բնակչության թվաքանակը 2014 թվականի տվյալներով եղել է 4.439, բնակչության խտությունը կազմել է 331 մարդ/կմ²։ Զբաղեցնում է 13 կմ² տարածք։ Փոստային ինդեքսն է՝ 89026։ Հեռախոսային կոդը՝ 0966։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքիներ
Սաֆուրա Ալիզադե
Սաֆուրա Սալիմ ղըզը Ալիզադե (Səfurə Əlizadə; ծն. սեպտեմբերի 20 1992, Բաքու) ադրբեջանցի երգչուհի և սաքսաֆոնահար է, որ ներկայացրել է Ադրբեջանը Եվրատեսիլ 2010-ին Օսլոյում Drip Drop (Կաթ կաթ) երգով, գրավելով 5-րդ տեղը։ Նա նաև նվագում է ջութակ։
Վաղ կյանք և կարիերայի սկիզբ
Ալիզադեն ծնվել է սեպտեմբերի 20, 1992 թվականին Բաքվում։ Նրա հայրը հետախույզ է իսկ մայրը դիզայներ։ Ալիզադեն սկսել է երգել 3 տարեկանից իսկ 6 տարեկանում երգեր էր գրում։ Նա հաղթել է Յենե Ուլդուզ (Yeni Ulduz) և Փոփ կուռք (Pop Idol) մրցույթներում։
Անձնական կյանք
Ալիզադեն Մթնշաղ ֆիլմի երկրպագու է ։ Փետրվարի 11, 2011 թվականին, նա պաշտոնապես դարձել է Նոր Ադրբեջան կուսակցության անդամ ։
Ծանոթագրություններ
Կատեգորիա:1992 ծնունդներ Կատեգորիա:Ադրբեջանցի երգչուհիներ Կատեգորիա:Եվրատեսիլ 2010 երգի մրցույթ Կատեգորիա:Ադրբեջանի մասնակիցները Եվրատեսիլ երգի մրցույթում Կատեգորիա:Սեպտեմբերի 20 ծնունդներ Կատեգորիա:21-րդ դարի երգչուհիներ
Տրամաչափային բոզոն
Տրամաչափային բոզոնները ստանդարտ մոդելում
Տարրական մասնիկների ստանդարտ մոդելում տարբերակվում են չորս տիպի տրամաչափային բոզոններ․ պրոտոնը, որով պայմանավորված է էլեկտրամագնիսական փոխազդեցությունը, W և Z բոզոնները, որոնք կրում են թույլ փոխազդեցությունը և գլյուոնը, որը կրում է ուժեղ փոխազդեցությունը ։ Գունային լիցքի քողարկման (անգլ․ color confinement) պատճառով ցածր էներգիաներում մեկուսացված գլյուոններ չեն առաջանում։
Տրամաչափային բոզոնների տեսակները
Քվանտային տրամաչափային տեսության մեջ տրամաչափային բոզոնները տրամաչափային դաշտերի քվանտներն են։ Հետևաբար, տրամաչափային բոզոններ կան այնքան, որքան տրամաչափային դաշտերի աղբյուրներ։ Քվանտային էլեկտրադինամիկայում տրամաչափային խումբը U(1) է․ այս պարզագույն դեպքում կա միայն մեկ տրամաչափային բոզոն։ Քվանտային քրոմոդինամիկայում ավելի բարդ SU(3) խումբն ունի ութ աղբյուր՝ համապատասխանաբար ութ գլյուոններով։ Էլեկտրաթույլ փոխազդեցության մեջ երեք W և Z բոզոնները համապատասխանում են (մոտավոր) SU(2)-ի երեք աղբյուրներին։
Հղումներ
Կատեգորիա:Տրամաչափային բոզոններ Կատեգորիա:Տարրական մասնիկներ Կատեգորիա:Տարրական մասնիկների ֆիզիկա
Կարիբյան ծովի ծովահենները։ Մեռյալի սնդուկը
«Կարիբյան ծովի ծովահենները։ Մեռյալի սնդուկը» (Pirates of the Caribbean: Dead Man's Chest), «Կարիբյան ծովի ծովահենները» ֆիլմաշարի երկրորդ մասն է ռեժիսոր Գոռ Վերբինսկիի ֆիլմերից, որի գլխավոր դերերը մարմնավորում են Ջոնի Դեփը, Օրլանդո Բլումը, Քիրա Նայթլին, Ջեք Դևենպորտը, Բիլ Նային, Ջոնաթան Փրայսը, Ստելան Սկարսգարդը, Լի Արենբերգը, Մաքենզի Կրուկը, Տոմ Հոլանդերը։
Սյուժե
Նորից իր համար անսովոր աշխարհում հայտնվելով արկածախնդիր Ջեքն իմանում է, որ ինքն իր հոգին պարտք է «Թռչող Հոլանդացու» լեգենդար նավապետ Դեյվի Ջոնսին։ Ջեքը պետք է շատ շտապ կերպով լուծի այդ խնդիրը, հակառակ դեպքում նա կընկնի հավերժական անեծքի տակ և իր մահվանից հետո կդառնա Դեյվի Ջոնսի ստրուկը։ Դրան էլ ավելացրած Ուիլ Թերների և Էլիզաբեթ Սուոնի հարսանիքը չի կայանում, որովհետև նրանք ստիպված են լինելու մասնակցել Ջեքի արկածներին։
Արտաքին հղումներ
Կատեգորիա:Ամերիկյան արկածային ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:2006 ֆիլմեր Կատեգորիա:Գոռ Վերբինսկիի ֆիլմեր Կատեգորիա:Ֆիլմեր Կարիբյան ծովի ծովահենների մասին Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան սիքվել ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր դևերի մասին Կատեգորիա:Ֆիլմեր վհուկների մասին Կատեգորիա:Ամերիկյան ֆիլմեր հասունացման տարիքի մասին Կատեգորիա:Կարիբյան ծովի ծովահենները Կատեգորիա:Ֆիլմեր ծովահենների մասին
Քեյսի Լաբոու
Սամանտա Քեյսի Լաբոու (Samantha Casey LaBow), առավել հայտնի է որպես Քեյսի Լաբոու (Casey LaBow), ), ամերիկացի դերասանուհի։ Առավել հայտնի է «Մթնշաղ։ Լուսաբաց (մաս 2)» ֆիլմում կատարած Քեյթ Դենալիի դերով    ։
Կենսագրություն
Ծնվել և մեծացել է Նյու Յորքում։ Փոքր ժամանակ հայրիկի հետ այցելել է բրոդվեյյան ներկայացումների, ինչի շնորհիվ էլ որոշել է դառնալ դերասանուհի ։ 16 տարեկան հասակում՝ մոր և քրոջ հետ տեղափոխվել է Լոս Անջելես։ Դպրոցից անմիջապես հետո հաճախել է Դիզայնի և մերչանդայզինգի մոդայի ինստիտուտ, բայց հետո ընդունվել է Թատերական արվեստների ամերիկյան ակադեմիա ։ Դերասանուհուն որոշակի հայտնիություն բերել է «Մթնշաղ։ Լուսաբաց (մաս 1)» և «Մթնշաղ։ Լուսաբաց (մաս 2)» ֆիլմերում կատարած Քեյթ Դենալիի դերը։ Այդ դերը ստանալու համար Լաբոուն 5 անգամ մասնակցել է քասթինգի ։
Ծանոթագրություններ
Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի երեխա դերասանուհիներ
Պեյչալա
Պեյչալա (Пейчала), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Կիրովսկի շրջանի բնակավայրեր
Պարույր Սաղաթելյան
Պարույր Եղիազարի Սաղաթելյան, հայ մանկավարժ։ ԽՄԿԿ անդամ (1944): Հայրենական պատերազմի մասնակից։
Կենսագրություն
1941 թվականի հունիսի 23-ին Սաղաթելյանը կամավոր մեկնել է ռազմաճակատ։ 1942 թվականին վիրավորվել է, բուժվելուց հետո վերադարձել ռազմաճակատի 8-րդ գվարդիական բանակի 57-րդ գվարդիական դիվիզիայի 170-րդ գվարդիական հակատանկային գունդ, կռվել է երրորդ Ուկրաինական, ապա՝ առաջին Բելոռուսական ռազմաճակատներում, մասնակցել է Դնեպր, Դնեստր, Վիսլա և Օդեր գետերի անցման մարտերին, Բեռլինի գրավմանը։ 1944 թվականի օգոստոսին, Վիսլայի պլացդարմում ընդունվել է ԽՄԿԿ շարքերը ։
Ռազմաճակատում ցուցաբերած արիության համար Սաղաթելյանը Գերագույն գլխավոր հրամանատարի կողմից ստացել է 11 շնորհակալագիր։ Պարգևատրվել է Կարմիր աստղի երկու, Հայրենական պատերազմի 2-րդ աստիճանի շքանշաններով, «Խիզախության համար», «Վարշավայի ազատագրման համար» և յոթ այլ մեդալներով ։
1945 թվականին զորացրվելով բանակից Սաղաթելյանը վերադառնալով Լենինական, նշանակվել է բաներիտ դպրոցի տնօրեն։ 1947 թվականին ավարտել է Լենինականի մանկավարժական ինստիտուտը և նշանակվել Մայակովսկու անվան № 5 միջնակարգ դպրոցի մաթեմատիկայի ուսուցիչ։ 1950-1970 թվականներին աշխատել է Շիրվանզադեի անվան, ապա՝ Ս. Սպանդարյանի անվան միջնակարգ դպրոցների տնօրեն։
Սաղաթելյանը պարգևատրվել է «Պատվո նշան» շքանշանով, «Աշխատանքային արիության համար» մեդալով, մի շարք պատվոգրերով ։
Ծանոթագրություններ
Կատեգորիա:Ձորակապ գյուղում ծնվածներ Կատեգորիա:Հայ մանկավարժներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:«Խիզախության համար» մեդալով պարգևատրվածներ (ԽՍՀՄ) Կատեգորիա:«Աշխատանքային արիության համար» մեդալակիրներ Կատեգորիա:«Վարշավայի ազատագրման համար» շքանշանակիրներ Կատեգորիա:Հայրենական մեծ պատերազմի մասնակիցներ Կատեգորիա:ԽՄԿԿ անդամներ Կատեգորիա:Դպրոցի տնօրեններ
Շոտլանդիայի ծաղիկը
Շոտլանդիայի ծաղիկը կամ Flower of Scotland (Flùr na h-Alba, Flouer o Scotland), շոտլանդական հայրենասիրական երգ, որը 'Scotland the Brave'' երգի հետ հավակնում է Շոտլանդիայի ոչ պաշտոնական երգ դառնալու համար։ Երգը հաճախակի կատարվում է սպորտային միջոցառումների ժամանակ։
«Շոտլանդիայի ծաղիկը» գրել է The Corries ժողովրդական երաժշտական խմբի հիմնադիր Ռոյ Ուիլյամսոնը (en)1960-ականների կեսերին։ Առաջին անգամ երգը լույս է տեսել 1967 թվականին BBC հեռուստաալիքով ։ Նրա տեքստը պատմում է 1314 թվականին Բեննոքբերնի ճակատամարտում անգլիական Էդուարդ Բ թագավորի բանակի հանդեպ Ռոբերտ Ա թագավորի գլխավորությամբ շոտլանդացիների կողմից տարած հաղթանակի մասին։
2006 թվականին Շոտլանդական թագավորական ազգային նվագախումբը իր կայքում հարցում է կատարել, որտեղ այցելուները պետք պատասխան էին, թե որը երգը կուզենային լսել որպես շոտլանդական ազգային օրհներգ։ Ընտրության են ներկայացվել հինգ երգ, մասնակցել է 10 հազար մարդ։ Ակնհայտ էր 41 %-ով «Շոտլանդիայի ծաղիկը» երգի հաղթանակը ։
Անգլերեն
1. O Flower of Scotland, When will we see your like again That fought and died for Your wee bit hill and glen. And stood against him, Proud Edward's army, And sent him homeward To think again.
2. The hills are bare now, And autumn leaves lie thick and still O'er land that is lost now, Which those so dearly held That stood against him, Proud Edward's army And sent him homeward To think again.
3. Those days are past now And in the past they must remain But we can still rise now And be the nation again! That stood against him Proud Edward's army And sent him homeward To think again.
4. O Flower of Scotland, When will we see your like again That fought and died for Your wee bit hill and glen. And stood against him, Proud Edward's army, And sent him homeward To think again.
Հայերեն
1. Օ Շոտլանդիայի ծաղիկ, Երբ կտեսնենք մենք քեզ նորից Ով կռվում էր և զոհվեց Այդ փոքր բլրների և դաշտերի համար։ Եվ կանգնեց ընդդեմ նրա, Հպարտ էդվարդի բանակի դեմ, Եվ տուն ուղարկեց նրան Նորից մտածելու։
2. Բլրները այդմ դատարկ են, Եվ աշնան տերևները մինչև այժմ ծածկել են նրանց հաստ շերով Ախ երկիր, որ կործանվում է հիմա, Որը մենք պահել ենք թանկ գնով Կանգնելով ընդդեմ նրա, Հպարտ էդվարդի բանակի դեմ, Եվ տուն ուղարկեց նրան Նորից մտածելու։
3. Այս երեք օրը անցան հիմա Եվ նրանք պետք է մնան անցյալում Բայց մենք դեռ կարող ենք ոտքի կանգնել հիմա Եվ նորից ազգ դառնալ։ Որը կանգնեց ընդդեմ նրա, Հպարտ էդվարդի բանակի դեմ, Եվ տուն ուղարկեց նրան Նորից մտածելու։
4. Օ Շոտլանդիայի ծաղիկ, Երբ կտեսնենք մենք քեզ նորից Ով կռվում էր և զոհվեց Այդ փոքր բլրների և դաշտերի համար։ Եվ կանգնեց ընդդեմ նրա, Հպարտ էդվարդի բանակի դեմ, Եվ տուն ուղարկեց նրան Նորից մտածելու։
Գերմանական շոտլանդերեն
1. O Flouer o Scotland, Whan will we see Yer like again, That focht an dee'd for, Yer wee bit Hill an Glen, An stuid agin him, Prood Edward's Airmy, An sent him hamewart, Tae think again.
2. The Hills are bare nou, An Autumn leafs Lig thick an still, O'er laund that 's lost nou, That yon sae liefly huild, That stuid agin him, Prood Edward's Airmy, An sent him hamewart, Tae think again.
3. Thae days 's are gone nou, An in the past Thay maun remain, But we can still rise nou, An be the nation again, That stuid agin him, Prood Edward's Airmy, An sent him hamewart, Tae think again.
4. O Flouer o Scotland, Whan will we see Yer like again, That focht an dee'd for, Yer wee bit Hill an Glen, An stuid agin him, Prood Edward's Airmy, An sent him hamewart, Tae think again.
Գելական շոտլանդերեն
1. O Fhlùir na h-Alba, cuin a chì sinn an seòrsa laoich a sheas gu bàs 'son am bileag feòir is fraoich, a sheas an aghaidh feachd uailleil Iomhair 's a ruaig e dhachaidh air chaochladh smaoin?
2. Na cnuic tha lomnochd 's tha duilleach Foghair mar bhrat air làr, am fearann caillte dan tug na seòid ud gràdh, a sheas an aghaidh feachd uailleil Iomhair 's a ruaig e dhachaigh air chaochladh smaoin.
3. Tha 'n eachdraidh dùinte ach air dìochuimhne chan fheum i bhith, is faodaidh sinn èirigh gu bhith nar Rìoghachd a-rìs a sheas an aghaidh feachd uailleil Iomhair 's a ruaig e dhachaidh air chaochladh smaoin.
4. O Fhlùir na h-Alba, cuin a chì sinn an seòrsa laoich a sheas gu bàs 'son am bileag feòir is fraoich, a sheas an aghaidh feachd uailleil Iomhair 's a ruaig e dhachaidh air chaochladh smaoin?
Արտաքին հղումներ
Շոտլանդիայի ծաղիկը Կատեգորիա:Շոտլանդիայի պետական խորհրդանշաններ Կատեգորիա:Շոտլանդիայի ռեգբիի ազգային հավաքական Կատեգորիա:Ոչ պաշտոնական օրհներգեր
Ջաննի Բելլա
Ջովաննի Բելլա, առավել հայտնի է Ջաննի Բելլա անունով (Giovanni Bella, ), իտալացի կոմպոզիտոր, երգերի հեղինակ։
Համո Օհանջանյան
Համազասպ (Համո) Հովհաննեսի Օհանջանյանը, հայ բժիշկ, քաղաքական, պետական գործիչ։ Վաղ տարիքում անդամագրվել է ՀՅ Դաշնակցությանը։ 1920 թվականը եղել է Հայաստանի Հանրապետության երրորդ վարչապետը, Արտաքին գործերի նախարար։ Նրա կառավարությունն է ստորագրել Սևրի դաշնագիրը։
Երիտասարդ տարիները
Համո Օհանջանյանը ծնվել է Ախալքալաքում։ Ծննդյան օրվա մասին կա երեք վարկած՝ 1873, կամ 1874 թվականի փետրվարի 1, կամ փետրվարի 10 ։
Համո Օհանջանյանը սովորել է Ախալքալաքի դպրոցում, իսկ այնուհետև ավարտել է Թիֆլիսի ռուսական վարժարանը։ Ապա մեկնել է Մոսկվա՝ համալսարանում բժշկական կրթոււթյուն ստանալու։ Այդ շրջանում էլ կապեր է հաստատում հեղափոխականների հետ, իսկ ուսանողական ընդվզումներին մասնակցության պատճառով դուրս է մնում համալսարանից և Մոսկվայից հեռանում է Թիֆլիս։
1899 թվականին մեկնում է Շվեյցարիա՝ Լոզանում բժշկական մասնագիտացման համար։ 1902 թվականին ավարտելով ուսումը՝ վերադառնում է Թիֆլիս։
Քաղաքական ու հասարակական գործունեություն
1908 թվականին մոտ 160 դաշնակցականների հետ ձերբակալվում է ցարական իշխանության կողմից, տարվում Մետեխի բանտ, ապա նաև Խարկով, որտեղ խիստ վատթարանում է նրա առողջությունը, ինչից հետո Օհանջանյանին ուղարկում են Սիբիր՝ ապրելու որպես աքսորյալ ու բարելավելու առողջական վիճակը ։ Այնտեղ է իր հետևից մեկնում նաև Ռուբինա Արեշյանը՝ գեներալ Միքայել Արեշյանի քույրը, ով մեծ սիրով էր լցված Օհանջանյանի նկատմամբ, ու Սիբիրում նրանք ամուսնանում են։ Ռուբինա Արեշյանը Օսմանյան սուլթան Աբդուլ Համիդ II-ի դեմ 1905 թվականին իրականացված մահափորձի կազմակերպիչներից էր ։
1912 թվականին Պետերբուրգի կայսերական սենատում ՀՅԴ կուսակցության անդամների դեմ կազմակերպված դատավարության ժամանակ․ ՀՅԴ կուսակցության Արևելյան բյուրոյի անդամ Համազասպ Օհանջանյանը դատարանի դահլիճում արտասանեց տպավորիչ ու մերկացնող մի ճառ․ որի «շնորհիվ» էլ վաստակեց Սիբիրում տաժանակիր աշխատանքի դատավճիռը։
Բանտարկությունից ազատվում է 1915 թվականին Գևորգ Ե կաթողիկոսի և փոխարքա Իլլարիոն Վորոնցով-Դաշկովի միջնորդությամբ, վերադառնում Թիֆլիս, որպես բժիշկ՝ օժանդակում հայ կամավորական գնդերին ռազմաճակատում։ Երևանում օգնում է փախստականներին որպես բժիշկ։ Այնուհետև բժիշկների խմբով մեկնում է Վան՝ դեղորայք ու օգնություն հասցնելով տեղացիներին ։
Փետրվարյան հեղափոխությունից հետո մեկնում է Պետրոգրադ, իսկ այնուհետև Ռոստով՝ դիմելու տեղի հայերին՝ օգնելու պատերազմից տուժող ու ցեղասպանությանը զոհ գնացող հայ ժողովրդին։
Առաջին Հանրապետության կառավարության անդամ
Հոկտեմբերյան հեղափոխությունից հետո ռուսական զորքերը զորքերը լքում են կովկասյան ճակատը։ Հայ ազգային խորհուրդը Գերմանիա է ուղարկում պատվիրակություն՝ Օհանջանյանի գլխավորությամբ, սակայն բանագնացները չեն կարողանում լուծել դրված խնդիրը։ 1918 թվականի մայիսին Օհանջանյանը գործուն մասնակցություն է ունենում Ղարաքիլիսայի ճակատամարտում։ Նույն ճակատամարտում զոհվում է իր ավագ որդին։
Մայիսի 28-ին Հայաստանը հռչակվում է անկախ։
1918 թվականի մայիսին Փարիզի վեհաժողովին մասնակցելու համար հայկական պատվիրակության կազմում էր նաև Օհանջանյանը, ով Եվրոպայում մնում է մինչև 1920 թվականը։ 1919 թվականին ՀՅԴ 9-րդ ընդհանուր ժողովում Օհանջանյանն ընտրվում է բյուրոյի անդամ։
1920 թվականի սկզբին Օհանջանյանը վերադառնում է Հայաստան ու ստանձնում Ալեքսանդր Խատիսյանի կառավարության կազմում ՀՀ Արտաքին գործերի նախարարի պաշտոնը։
Վարչապետի պաշտոնի ստանձնում
Մայիսյան ցույցերից և Ա. Խատիսյանի հրաժարականից հետո, 1920 թվականի մայիսի 5-ին Համո Օհանջանյանն ընտրվել է վարչապետ։ Ժողովրդին արվել է հայտարարություն.
Տաճիկ փաշաները մի կողմից, բոլշևիզմի կարմիր պատմուճանը հագած ադրբեջանյան խաները մյուս կողմից նորից սպառնում են Հայաստանի անկախությանն ու ազատությանը։ Կառավարության ոչ ամբողջական կազմը հետևյալն էր.
Օգոստոսին Սահակ Թորոսյանի փոխարեն Մատակարարման նախարար է նշանակվում Սարգիս Արարատյանը։
Նախ փորձելով անարյուն, ապա զինված ուժերով՝ երկու շաբաթում վերջ տրվեց երկրում ապստամբական շարժմանը։ Բոլշևիկյան ապստամբությունը ճնշվեց։ Բաքվի սովետականացումից հետո բոլշևիկյան զորքերը գրավում են Արցախն ու Իջևանը։ Բոլշևիկներին գերի են ընկնում ու գերության մեջ սպանվում են ԱԺ պատգամավորներ Արշակ Շիրինյանն ու Վահան Խորենին, Ներքին գործերի նախարարի պաշտոնակատար Սարգիս Մանասյանը։
Պետական ծախսերը կառավարությունը հոգում էր թղթադրամներով. օրական տպագրվում էր 6-800 միլիոն ռուբլի։ Փոփոխություններ կատարվեցին հարկային քաղաքականության մեջ։ Հուլիսին կատարվեց 20 միլիոն ԱՄՆ դոլարին համարժեք փոխառություն, որը արվելու էր տաս տարով։ Բաց էին թողնվելու 10, 25, 50 դոլարանոց պարտաթղթեր ։ Աշխատանք էր տարվում գյուղատնտեսության և պետական գույքի նախարարությունում։
Կազմակերպվում էր լեռնաարդյունաբերությունը։
Կառավարությունը հուլիսին հաստատեց Հայաստանի պետական զինանշանի նախագիծը։ Զինանշանի հեղինակներն են եղել Ալեքսանդր Թամանյանը ու Հակոբ Կոջոյանը։
Ընդունվում է քաղաքացիության մասին օրենքը։
Մայիսին Լևոն Շանթի ղեկավարած պատվիրակությունը մեկնեց Մոսկվա՝ բանակցելու Չիչերինի հետ։ Հոկտեմբերին կազմվեց դաշնագրի նախագիծը, որով Խորհրդային Ռուսաստանը ճանաչում էր Հայաստանի անկախությունն ու անձեռնմխելիությունը, Հայաստանին մնում էր Զանգեզուրը, իսկ Արցախն և Նախիջևանը մնում էին ինքնավար։ Բայց կառավարության դիվանագիտական ջանքերն ի դերև ելան։ Հոկտեմբերին կազմվեց դաշնագրի նախագիծը, որով Խորհրդային Ռուսաստանը ճանաչում էր Հայաստանի անկախությունն ու անձեռնմխելիությունը. Հայաստանի մեջ է մտնում Զանգեզուրը, իսկ Ղարաբաղը և Նախիջևանը մնում են ինքնավար ։
Օգոստոսի 10-ին ստորագրվեց Սևրի պայմանագիրը, իսկ Հայաստանի ու Թուրքիայի սահմանի գծման մանդատը տրվում է ԱՄՆ նախագահ Վուդրո Վիլսոնին։
Ռուս–թուրքական համատեղ ագրեսիա ընդդեմ Հայաստանի (1920)
1920 թվականի սեպտեմբերի 22-ին՝ բոլշևիկյան Ռուսաստանի հետ համագործակցությամբ՝ քեմալական թուրքերի բանակը Քյազիմ Քարաբեքիր փաշայի գլխավորությամբ հարձակվում է Հայաստանի վրա, գրավելով Օլթին, Արդվինը, Կաղզվանը, Իգդիրը։ Սարիղամիշն ու Կաղզվանը գրավվեցին սեպտեմբերի 29-ին։ Հոկտեմբերի 30-ին թուրքերի ձեռքն ընկավ Կարսը։
Հայ-թուրքական պատերազմի զինադադարի կնքումով՝ Օհանջանյանի կառավարությունը կորցրեց իր հեղինակությունը ժողովրդի աչքին։ Նոյեմբերի 23-ին Համո Օհանջանյանի կառավարությունը հրաժարական ներկայացրեց։
Բացվում է նոր շրջան, քաղաքական ուժերի նոր սիտուացիա... իմ կառավարությունը ներկայացրեց իր հրաժարականը՝ նկատի ունենալով հանրապետության շահերը», - ասաց Համո Օհանջանյանը՝ դիմելով խորհրդարանին։ Նոյեմբերի 25-ին դադարեցին նրա լիազորությունները ։''
Հետխորհրդային շրջան
Հայաստանի սովետականացումից հետո բոլշևիկները հետախուզել են Օհանջանյանի փոքր բնակարանը, որը գտնվում էր ներկայիս Ամիրյան փողոցում։ Հայրենիքը փորձեց լքել, սակայն հայ-վրացական սահմանի վրա ձերբակալվեց։ Նա և շատերը փրկվեցին 1921 թ. փետրվարյան ապստամբության շնորհիվ։
Ընտանիք
1897 թվականին Օհանջանյանը հանդիպել է Օլգա Վավիլևային, ում հետ շուտով ամուսնանում են։ 1900 թվականին ծնվում է նրանց առաջնեկը, ով 1918 թվականին որպես կամավոր մեկնում է ռազմաճակատ, հասնում է Էրզրում, ապա զոհվում Ղարաքիլիսայի ճակատամարտում ։ Ունենում երկու տղա և մեկ դուստր։ 1905-1907 թվականներին ՀՅԴ շարքերում ծանոթանում է Ռուբինա Արեշյանի հետ, ով ապագայում դառնում է իր կինը։ Արեշյանը իր հետևից մեկնում է Օհանջանյանի աքսորավայր՝ Սիբիր, որտեղ նրանք ամուսնանում են ։ Եգիպտոս տեղափոխվելուց հետո ծնվում է նրանց որդին՝ Վիգենը ։
Աղբյուրներ
Կատեգորիա:Հայ քաղաքական գործիչներ Կատեգորիա:ՀՅԴ անդամներ Կատեգորիա:Հայաստանի Հանրապետության Խորհրդարանի (1918-1920) 2-րդ գումարման պատգամավորներ Կատեգորիա:Լոզանի համալսարանի շրջանավարտներ Կատեգորիա:Հայ հեղափոխականներ Կատեգորիա:Հայ պետական գործիչներ Կատեգորիա:Հայ բժիշկներ Կատեգորիա:Հայաստանի նախարարներ Կատեգորիա:Բժշկական գիտությունների դոկտորներ Կատեգորիա:Հայ դիվանագետներ
Քուրդքյոյ (Մարաշի գավառ)
Քուրդքյոյ, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կիրով (քաղաք)
Կիրով (Киров, մինչև 1934 թվականը՝ Վյատկա), քաղաք Ռուսաստանում, Կիրովի մարզի վարչական կենտրոնը։ Երկաթուղային կայարան է, նավահանգիստ Վյատկայի ափին։ Զարգացած է մեքենաշինությունը, մետաղամշակումը, քիմիական արդյունաբերությունը։ Առաջին անգամ հիշատակվել է Խլինով անվամբ։
Ծանոթագրություններ
Կատեգորիա:Ռուսաստանի քաղաքներ Կատեգորիա:1374 թվականին հիմնադրված բնակավայրեր
Կըզլիման
Կըզլիման, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Բերք Օքթայ
Բերթ Օքթայ (Berk Oktay, ), թուրք դերասան և մոդել, ով առավել հայտնի է Ջան Թեքինի դերով, որը մարմնավորել է «Հարաբերությունների կարգավիճակը խառն է» և կապիտան Քաան Բոզոքի դերով, որը մարմնավորել է «Մարտիկ» հեռուստասերիալներում ։ Նկարահանվել է նաև «Սիրուց չես փախչի», «Ես դեռևս հույս ունեմ» հեռուստասերիալներում։ Վերջինս ցուցադրվել է Star TV և FOX հեռուստաընկերություններով, որտեղ նրա խաղընկերներն եղել են Գիզեմ Քարաջան և Շյուքրու Օզյըլդըզը։
Կենսագրություն
Բերք Օքթայը ծնվել է 1982 թվականի հոկտեմբերի 28-ին Անկարայում։ 2000-2006 թվականներին զբաղվել է մոդելային բիզնեսով։ Մասնակցել է ավելի քան 1000 շոուների և ցուցադրությունների։ 2004 թվականի հունվարին նա իր մոդելային կարիերան շարունակել է արտասահմանում։ Արտասահմանում նա մոդելային կարիերա է ծավալել Փարիզում և աշխատել այնպիսի հայտնի բրենդների հետ, ինչպիսիք են Դոլչե և Գաբանան, Ferre-ն, Գուչին և Պրադան։ Միլանում, Տոկիոյում, Դուբայում և Մոսկվայում մասնակցել է մի շարք ցուցադրությունների։ Համալսարանն ավարտելու նպատակով՝ 2007 թվականի փետրվարին վերադարձել է Թուրքիա։ Նույն տարում սկսել է դերասանական արվեստի դասեր ստանալ։ Ուսման տարիներին Թյուրքեր Ինանօղլուից ստացել առաջարկ՝ նկարահանվելու ֆիլմում։ Նրա առաջին դերը եղել է «Հմայիչ Ֆաթիմեն» ֆիլմում։ Այնուհետ նկարահանվել է «Աքասիաների կայարան» հեռուստասերիալում։ Հեռուստասերիալում նկարահանվելուց հետո՝ առաջարկ է ստացել նկարահանվելու «Փակուղիներ» հեռուստասերիալի գլխավոր դերերից մեկում, որը ցուցադրվում էր Kanal D հեռուստաընկերությամբ։ 2012 թվականից սկսել է նկարահանվել «Ալև, ալև» հեռուստասերիալում, որը ցուցադրվում էր ATV հեռուստաընկերությամբ։ Մարմնավորել է Հաքան Դեմիրերի դերը՝ «Ես դեռևս հույս ունեմ» հեռուստասերիալում, որը ցուցադրվում էր Star TV հեռուստաընկերությամբ։ Նկարահանվել է նաև նույն հեռուստաընկերությամբ ցուցադրվող «Սիրուց չես փախչի» հեռուստասերիալում։ Դերասանի ամենահայտնի դերերից մեկը եղել է Ջան Թեքրարի դերը, որ նա մարմնավորել է «Հարաբերությունների կարգավիճակը խառն է» հեռուստասերիալում։ Վերջինս ցուցադրվում էր Show TV հեռուստաընկերությամբ։ Ներկայումս նկարահանվում է «Մարտիկ» հեռուստասերիալում, որտեղ մարմնավորում է սպա Քաան Բոզուքի դերը։
Ծանոթագրություններ
Կատեգորիա:Թուրք դերասաններ Կատեգորիա:Թուրք մոդելներ Կատեգորիա:Անկարայի համալսարանի շրջանավարտներ Կատեգորիա:Թուրք հեռուստադերասաններ Կատեգորիա:Թուրք տղամարդ մոդելներ
Զավոդսկոյ (գյուղ, Արտյոմ քաղաքային օկրուգ)
Զավոդսկոյ (Заводской), գյուղ Ռուսաստանի Պրիմորիեի երկրամասի Արտյոմ քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 15228 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Արտյոմ քաղաքային օկրուգի բնակավայրեր
Ուշխվանարի
Ուշխվանարի (უშხვანარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 150 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Սերեբրյանիցա
2001 թվականի տվյալներով Սերեբրյանիցա գյուղում բնակվում էր 5 մարդ։ Բնակավայրը զբաղեցնում է 0,065 կմ² տարածք։ Բնակչության խտությունը կազմում էր 76,92 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1970 թվականին հիմնադրված բնակավայրեր
Չեզանա Բրիանցա
Չեզանա Բրիանցա (Cesana Brianza), կոմունա Իտալիայի Լոմբարդիա մարզի Լեքո գավառում ։ Բնակչության թիվը կազմում է 2265 մարդ։ Բնակչության խտությունը կազմում է 662 մարդ/կմ²։ Զբաղեցնում է՝ 3,42 կմ² տարածք։ Հեռախոսի կոդ՝ 031։ Փոստային ինդեքս՝ 22030։
Կոմունայի հովանավորներն են Սրբեր Ֆիրմուսը և Ռուստիկը։ Տոնակատարությունը օգոստոսի 9-ին է։
Ծանոթագրություններ
Կատեգորիա:Իտալիայի բնակավայրեր
Բարբանտան
Բարբանտան (Barbentane), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2012 թվականի դրությամբ կազմում է 3877 մարդ, բնակչության խտությունը` 142.90 մարդ/կմ²։ Բնակավայրը զբաղեցնում է 27.13 կմ² տարածք։
Աշխարհագրություն
Գտնվում է Փարիզ քաղաքից 580 կմ հարավ, Մարսել քաղաքից` 85 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 2401 աշխատունակ (15-64 տարեկան) բնակիչ, որոնցից ակտիվ էին 1711-ը, իսկ ոչ ակտիվները` 690։ Ակտիվության ցուցանիշը կազմում է 71,3 %։ 1711 աշխատունակ մարդկանցից աշխատել է 1510 անձ (786 տղամարդ և 724 կին)։ Գործազուրկ են եղել 201 անձ (96 տղամարդ և 105 կին)։ 690 անաշխատունակներից 248-ը եղել են աշակերտներ կամ ուսանողներ, 250-ը` թոշակառուներ, իսկ 192-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խորհրդանիշ
Խորհրդանիշ կամ խորհրդանշան (հունարեն simbole բառից, որ նշանակում է նշան կամ երկու սկիզբների միացում)՝ որևէ առարկայի, կենդանու կամ երևույթի պատկերը կամ նշանը, որի միջոցով մատնանշվում է այդ առարկայի կամ երևույթի հատկանիշը. որոշակի հասկացությունների, գաղափարների կամ երևույթների պայմանական նշան։
Ընդհանուր բնութագիր
Խորհրդանիշը կոդ է, ծածկագիր, որը ստեղծվել է մարդկային կյանքի համընդհանուր կենսաբանական և հոգեբանական հիմքի վրա, որպես մտավոր և հոգևոր հաղորդակցման միասնական պատկեր։ Այն, փաստորեն, հասկացություն է, որը դրսևորվում է կառուցվածքային ձևով՝ պատկերավոր ընկալման միջոցով։
Մարդու կողմից ստեղծված և ընդունված խոսքային և ոչ խոսքային նշանները ժամանակի և տարածության մեջ կրում են այս կամ այն տեղեկույթը, իսկ խորհրդանշաններն իրենց պատկերում ներառում են մարդկության կոլեկտիվ հիշողությունը, իմաստնությունը։ Հնուց ի վեր խորհրդանիշը ստեղծվել է ոչ թե տեղեկատվության, այլ նախևառաջ հոգևոր արժեքներ փոխանցելու համար։ Այդ արժեքները վաղնջական ժամանակներում խորհրդանիշների պատկերներով ծածկագրեր էին, որոնք քողարկվում էին հասարակ մարդկանցից, թեև քանի դեռ չկար գիրը, այդ բանավոր և բարդ իմացաբանությունն իրապես հասու չէր կարող լինել հավասարապես բոլորին, ուստի խորհրդանշանի խորքային իմաստին տիրապետում էին իմաստունները, մոգերը, կրոնական, արքունական դասի մարդիկ, իսկ մնացած մասն այն ընկալում էր միայն արտաքին հատկանիշներով։
Ներկայումս կարողանալ «ընթերցել» խորհրդանիշը նշանակում է գաղտնազերծել այն հասկացությունը, որը դարերի ընթացքում ներծծվել է մարդկանց բազմաթիվ սերունդների հիշողությամբ, զգացմունքներով և կենսափորձով։ Խորհրդանշանն իմաստավորվում է և գոյատևում խմբային տեսադաշտում՝ մեկ խմբի, մեկ տոհմի, ազգի, պետության կամ ավելի ընդգրկուն հանրության համար։
Օրինակ գույների խորհրդակարգում սևը Ճապոնիայում համարվում է ուրախություն, ամերիկյան հնդկացիների համար՝ գիշեր, օրվա կարմիր գույնի հակադրություն, բուդդիզմում՝ կապանքներ, չինացիների համար՝ հյուսիս, Ին, ձմեռ, քրիստոնյաների համար՝ վիշտ, ժխտում, եգիպտացիների համար՝ վերածնունդ, պտղաբերություն, հրեաների համար՝ հասկացողություն, արքայություն, հնդիկների համար՝ զգայական և դեպի վար ուղղված շարժում, ժամանակ, մայաների համար՝ թշնամու մահ, իսլամում՝ հատուցում։
Պատմություն
Հայ մատենագիտության կազմավորման փուլում նշան կամ նշանակ բառն ավելի շատ ճանաչողական կամ տարբերանշանային գործառույթ ունի, քան իմացաբանական։
Ներկայիս խորհրդ-ա-նշան բառն ըստ լեզվական օրինաչափությունների համարվում է նոր բառակապակցություն, որը ոսկեդարյան հայերենում չի օգտագործվել։ Իմաստային տեսակետից այդ բառն արտահայտում է «simboll» հասկացության ընդհանրական իմաստը։ Եթե նկատի ունենանք, որ խորհուրդը հայերենում նշանակում է մտածողություն, միտք, ապա պարզ ընթերցանությամբ խորհրդանշանը նշանակում է մտածողության, մտքի նշան։
Իր ռացիոնալ նշանակությամբ խորհրդանշանը ժամանակի ընթացքում հետզհետե մուտք է գործում հասարակական և պետական կյանք՝ որպես մարդկանց, քաղաքների միջև պայմանագրերը կատարելու, արդարությունը պահպանելու միջոց, իսկ դատավարություններում ձեռք է բերում ապացույցի, երաշխիքի, անգամ՝ երդման նշանակություն։ Համանման ընկալումից էլ հետագայում ծագել է խորհրդանշանի՝ որպես հավաստիացման նշանի /անձնագիր, գերբ, փողի դրոշմանիշ, մարմնի դաջվածք/ գործածությունը։
Արտաքին հղումներ
՞ Օձը որպես հայերի խորհրդանիշ
Գրականություն
Կատեգորիա:Խորհրդանիշներ
Պենեսնար
Պենեսնար (Пенеснарь), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ակինակ
Ակինակ (Նրան) (ἀκινάκης), հատուկ սահմանափակիչով սկյութական երկար դաշույն (կամ կարճ թուր)։ Հայտնի է մ.թ.ա. 7-րդ դարի կեսերից։ Հայտնի են երկու տեսակի շեղբերով ակինակներ՝ եռանկյունաձև մի քանի հատվածներով (բնորոշ է արևմտաիրանական շեղբերի համար) և սահուն միավորվող զուգահեռ սայրերով, կողոց կամ շեղանկյունաձև կտրվածքով։ Ակինակները լայն տարածում էին գտել Փոքր Ասիայի ժողովուրդների մոտ, որտեղ ուղղակի զենք լինելուց բացի հանդիսանում էին նաև զորականներից, զինվորական ազնվականությանը պատկանելու խորհրդանիշ ։
Ծանոթագրություններ
Կատեգորիա:Սառը զենքեր այբբենական կարգով Կատեգորիա:Անտիկ զենք Կատեգորիա:Իրանական հայտնագործություններ Կատեգորիա:Շեղբավոր զենք
Չինկուեֆրոնդի
Չինկուեֆրոնդի  (Cinquefrondi), քաղաք Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Անոյա, Ջիֆոնե, Մամոլա, Պոլիստենա, Սան Ջորջո Մորջետո համայնքներին ։
Բնակչությունը՝ 6.554 մարդ (2014 թվականի տվյալներով), բնակչության խտությունը՝ 222 մարդ/կմ²։ Զբաղեցնում է 29կմ² տարածք։ Փոստային ինդեքս՝ 89021։ Հեռախոսային կոդ՝ 0966։
Ծանոթագրություններ
Կատեգորիա:Իտալիայի քաղաքիներ
Բիհաչ
Բիհաչ (, Бихаћ), քաղաք, համանուն համայնքի կենտրոնը։ Գտնվում է Ունա գետի վրա, Բոսնիա և Հերցեգովինայի հյուսիս-արևմուտքում։ Բիհաչը Բոսնիա և Հերցեգովինայի կազմի մեջ մտնող երկու խոշոր վարչատարածքային կազմավորումներից մեկի՝ Բոսնիա և Հերցեգովինայի դաշնության Ունա-Սանա կանտոնի վարչական կենտրոնն է։
Պատմություն
Պատմական վկայագրերում (հունգարա-խորվաթական թագավոր Բելա Չորրորդի տարեգրոթյուններում) Բիհաչն առաջին անգամ հիշատակվում է 1260 թվականին՝ իբրև Տոպուսկոյում գտնվող եկեղեցու տիրույթ։ Տարիների ընթացքում զարգանալով, աճելով՝ Բիհաչն ստացել է ազատ քաղաքի կարգավիճակ,  դարձել Խորվաթիայի թագավորության ժամանակավոր մայրաքաղաքը; 14-րդ դարում իշխանական կլանների միջև ծավալված պայքարի արդյունքում զրկվել է իր արտոնյալ վիճակից և ընկել Ֆրանկոպանների հզոր ընտանիքի տիրապետության տակ։ 16-րդ դարում, տարածաշրջանում ավստրա-թուրքական պատերազմի ծավալման հետ կապված, Բիհաչն անցել է անմիջականորեն թագավորի հսկողության տակ։ Բայց, չնայած Հաբսբուրգների գործադրած բոլոր ջանքերին, 1592 թվականին քաղաքն ընկել է և դարձել  թուրքերի ծայր արևմտյան հենակետը Եվրոպայում; Թուրքերի կողմից նշանակված առաջին կառավարիչը եղել է նախկին ուղղափառ բոսնիացի Հասան փաշա Պրեդոևիչը, որի կարգադրությամբ էլ Սբ. Անտոնիուսի գոթական եկեղեցին վերածվել է մզկիթի։
Սկզբնական շրջանում Բիհաչը եղել է Բոսնիական փաշայության սանջակներից մեկի կենտրոնը, 1699 թվականին, փաշայության կարգավիճակի վերացումից հետո, մտել Բոսնիական սանջակի կազմի մեջ, օգտագործվել որպես թուրքական ռազմական հենակետ Հաբսբուրգների դեմ մղած սահմանային կռիվներում։ 1865 թվականին Բիհաչը վերստացել է սանջակի կենտրոնի կարգավիճակը, սակայն տասներեք տարի անց՝ 1878 թվականին Ավստրիան գրավել է Բոսնիան։ 1888 թվականին քաղաքի ամրոցն ավերվել է՝ նպաստելով շրջակա բնակավայրերի միավորմանը։ Նոր կառավարությունը դպրոցներ, արտադրական փոքր ձեռնարկություններ է բացել, որի արդյունքում բնակչության մեծ ներհոսք է տեղի ունեցել, քաղաքը բուռն թափով զարգացել է ընդհուպ մինչև Մեծ ճգնաժամի ժամանակները
Երկրորդ համաշխարհային պատերազմի տարիներին Բիհաչը եղել է Իոսիպ Բրոզ Տիտոյի շտաբ-բնակարանը և նացիստների ու վերջիններիս աջակցող ուստաշների դեմ պայքարի կենտրոնը։
Բնակչությունը
2013 թվականին անցկացված մարդահամարի տվյալներով Բիհաչի բնակչության թիվը կազմել է 56.261 մարդ ։ Բնակչության ազգային կազմը ունեցել է հետևյալ տեսքը.
Տնտեսությունը
Շրջակայքում ընդարձակ, բերրի վարելահողերի առկայության շնորհիվ տնտեսության մեջ գերակշռում է գյուղատնտեսության բաժինը ։
Աղբյուրներ
Կատեգորիա:Բոսնիա և Հերցեգովինայի բնակավայրեր
(4443) Պաուլետ
(4443) Պաուլետ (Paulet), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 10-ին Անրի Դեբեոնի կողմից Լա Սիլյայում ։
Անվանումն ստացել է ի պատիվ պերուացի գիտնական Պեդրո Պաուլետի ։
Միջին հեռավորությունը Արեգակից կազմում է 2,235516 ա. մ., առավելագույնը մոտենում է 1,9719 ա. մ. հեռավորության վրա և հեռանում 2,4991 ա. մ. ։ Արեգակի շուրջ մեկ ամբողջական պտույտ է կատարում 1220,86 երկրային օրվա ընթացքում, իր ուղեծրով շարժվելով միջինում 0,294875 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,62° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեմյուել Լ. Ջեքսոն
Սեմյուել Լերոյ Ջեքսոն (Samuel Leroy Jackson, ), ամերիկացի դերասան։
Խաղացել է 120-ից ավելի ֆիլմերում, որոնցից առավել նշանավորներից են՝